News Update: Cathie Wood มั่นใจ Elon Musk เปลี่ยน Twitter เป็น ‘ซูเปอร์แอป’ แบบ WeChat ของจีนได้ - FINNOMENA
Cathie Wood ผู้ก่อตั้ง Ark Invest มั่นใจว่า Elon Musk จะเปลี่ยน Twitter ให้เป็น ‘ซูเปอร์แอป’ อย่าง WeChat ของจีนได้
3 พ.ย. 2565

Cathie Wood ผู้ก่อตั้ง Ark Invest มั่นใจว่า Elon Musk จะเปลี่ยน Twitter ให้เป็น ‘ซูเปอร์แอป’ อย่าง WeChat ของจีนได้
ก่อนหน้านี้ Elon Musk ซีอีโอ Tesla และผู้บริหารคนใหม่ของ Twitter ได้บอกใบ้ถึงแผนการที่จะทำให้ Twitter เป็น ‘ซูเปอร์แอป’ โดยทวีตข้อความเมื่อเดือนที่แล้วว่า การซื้อ Twitter เป็นการเร่งสร้าง X ซึ่งเป็นแอปทุกสิ่งทุกอย่าง
Cathie Wood จำได้ว่า Elon Musk เริ่มต้นในอุตสาหกรรมการชำระเงิน และขายบริษัทของเขาให้กับ PayPal ทำให้มองว่า Elon Musk และ Jack Dorsey ผู้ร่วมก่อตั้ง Twitter จะสามารถทำงานร่วมกันเพื่อเปลี่ยน Twitter ให้กลายเป็น ‘ซูเปอร์แอป’ ได้
Cathie Wood เสริมว่า ในอนาคต Twitter อาจเป็นเหมือนดิจิทัลวอลเลทมากขึ้น ที่ทุกคนสามารถทำธุรกรรมการเงินทุกอย่างได้ และอาจมีบางอย่างที่กำลังพัฒนาร่วมกับ Cash App แอปชำระเงินออนไลน์ที่พัฒนาโดย Square บริษัทฟินเทคของ Dorsey
ผู้จัดการกองทุนชื่อดังกล่าวอย่างมั่นใจว่า Twitter จะกลายเป็น ‘ซูเปอร์แอป’ ได้ โดยทุกคนจะช้อปปิ้งและกู้เงินจากแอปเดียว เรียกได้ว่ามันเหมือนสาขาของธนาคารในฉบับกระเป๋าคล้ายกับ WeChat
อย่างที่รู้กันว่า WeChat ได้รับการขนานนามว่าเป็นต้นแบบของปรากฏการณ์ที่เรียกว่า ‘ซูเปอร์แอป’ เพราะทำหน้าที่เป็นแพลตฟอร์มแบบครบวงจรที่ตอบสนองความต้องการของผู้ใช้ที่หลากหลาย
Ark ได้ลงทุนใน Twitter ซึ่งเป็นส่วนหนึ่งของดีลมูลค่า 44,000 ล้านดอลาร์ของ Elon Musk โดย Cathie Wood มองว่า การซื้อ Twitter ของ Musk จะเป็นการควบรวมในแนวดิ่งอันยอดเยี่ยม
Cathie Wood ระบุว่า Elon Musk ได้ออกแบบและกำลังผลิตอุปกรณ์พกพาขั้นสูงสุด ซึ่งก็คือรถยนต์ Tesla
อย่างไรก็ตาม การซื้อ Twitter ของ Elon Musk มีประเด็นถกเถียงเพราะหน่วยงานกำกับดูแลและนักเคลื่อนไหวด้านสิทธิพลเมืองกังวลว่า Elon Musk อาจปล่อยให้เนื้อหาที่เป็นอันตรายแพร่กระจายออกไป
Cathie Wood ให้ความเห็นในประเด็นดังกล่าวว่า ความอันตรายของ Twitter คือ การไม่เห็นอัลกอริทึมและวิธีการทำงาน ซึ่ง Cathie Wood คิดว่า Elon Musk สามารถเปลี่ยน Twitter เป็นซอฟต์แวร์เปิด ทำให้โค้ดดังกล่าวสามารถตรวจสอบ แก้ไข และแชร์ต่อสาธารณะได้
อ้างอิง: https://www.cnbc.com/2022/11/02/arks-cathie-wood-bets-elon-musk-will-turn-twitter-into-a-super-app.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Cathie Wood
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA